На основу члана 41. Статута Савеза општина и градова Републике Српске („Службени гласник Републике Српске“, број 26/21), објављује се

**ЈАВНИ ПОЗИВ**

**за ангажовање експерта за
израду Студије изводљивости за оснивање консултанске агенције Савеза општина и градова Републике Српске за пружање комерцијалних услуга**

**1. Предмет јавног позив**

Савез општина и градова Републике Српске (СОГРС) позива заинтересована физичка лица (експерт) да доставе пријаве за ангажовање експерта за израду **Студије изводљивости за оснивање консултанске агенције Савеза општина и градова Републике Српске за пружање комерцијалних услуга**

**Финансијска понуда: до 3.911,66,00 КМ бруто износ.**

**Период ангажовања: 18. фебруар 2025.** до **25. март 2025. године.**

**У цијену финансијске понуде урачунати су сви трошкови који настану за вријеме реализације пројектног задатка.**

Обавезе експерта су утврђене Пројектним задатком, који се налази у прилогу Јавног позива.

**2. Право учешћа**

Право учешћа на Јавном позиву имају физичка лица који испуњавају услове наведене у документу Пројектни задатак, који је у прилогу Јавног позива.

**3. Потребна документација за пријаву**

Физичка лица су дужни доставити сљедећу документацију у оргиналу или овјереној фотокопији не старијој од три мјесеца:

За физичка лица:

• Диплома факултета – друштвене науке, пословање и администрација економија

 и право;

• Финансијска понуда за пуни бруто износ;

• Биографија, која укључује релевантно искуство из предметне области;

**4. Критеријум за избор понуђача**

Комисија формирана од стране генералног секретара оцијениће пријаве достављене према овом Јавном позиву и према потреби вршити провјеру достављене документације, те предложити генералном секретару избор експерта.

Уговор ће бити додијељен понуђачу који је понудио најнижу укупну цијену технички задовољавајуће и прихватљиве понуде.

О резултатима избора кандидати ће бити обавјештени писменим путем.

**5. Начин пријаве**

Јавни позив ће бити објављен на службеној интернет страници Савеза општина и градова Републике Српске и остаје отворен до 13.02.2025. године.

Пријаве са пратећом документацијом заинтересовани кандидати могу доставити електронским путем на имајл: info@alvrs.com као и путем поште или непосредно на адресу: Савез општина и градова Републике Српске, 76300 Бијељина, улица Потпоручника Смајића 18/III, са назнаком: „Пријава на Јавни позив за ангажовање експерта за израду **Студије изводљивости за оснивање консултанске агенције Савеза општина и градова Републике Српске за пружање комерцијалних услуга**

Непотпуне и неблаговремене пријаве које стигну изван утврђеног рока неће бити узете у разматрање. Документација достављена уз Пријаву се не враћа подносиоцу.

Савез општина и градова Републике Српске задржава право да контактира само лице које испуњава све услове наведене у Јавном позиву и пројектном задатку.

**6. Додатне информације**

Додатне информације о овом Јавном позиву могу се добити елетронским путем на имејл: info@alvrs.com